kardosdrur/scandi-wiki huggingface dataset:
Nabaztag

Nabaztag (hare på armensk, նապաստակ (napastak)]) er en enhed der understøtter Wi-Fi. Det er en elektronisk enhed der blev opfundet af Rafi Haladjian og Olivier Mével. Den fremstilles af Violet. Nabaztag er en såkaldt ambient device. Der er adskillige muligheder for at benytte den, idet den kan hente forskellige informationer som vejrudsigter, ejerens e-mail og lignende via internettet. Den er fuldt programmerbar. Siden udviklingen startede, har Antoine Schmitt stået for designet af adfærd og Jean-Jacques Birgé har designet lydsiden.

Efter en længere periode med tekniske problemer endte det med at Violet (firma) blev erklæret kunkurs den 20. oktober 2009 og Mindscape købte Violet.

I efteråret 2010 annoncerede Mindscape en tredje generation med navnet "Karotz". Karotz blev frigivet i april 2012.

27. juli 2011 stoppede Mindscape vedligeholdelsen af Nabaztag og frigav kildekoden.

23. december 2011 blev det via. en e-mail oplyst til dem der havde en konto hos Violet, at Nabaztag-kaninerne ville "vende tilbage til livet" den 24. december 2011. Nabaztag.com sitet accepterer registreringer for alle kaniner bortset fra version 1.

Egenskaber 
Nabaztag-kaninen er 23 cm høj og vejer 418 g. Den kan sende og modtage MP3-filer og beskeder bliver læst højt. Der findes en lang række tjenester (der enten læses højt eller benytter sig at indikator-lamperne): vejrudsigt, aktiemarkedesoplysninger, nyhedsoverskrifter, vækkeur, e-mail alarmer, RSS-feeds, MP3-streams og mere.

Der er et API der kan anvendes med en lang række programmeringssprog herunder Java, Perl, Python, eller PHP,.

I begyndelsen kunne den kun tale engelsk and fransk men fra og med juni 2007 understøttede Nabaztag tysk, italiensk, spansk og nederlandsk.

Kaninerne kan tilpasses med Skinz-tatoveringer, aftagelige ører og USB haler i forskellige farver og Flatanoz nøgleringe med RFID-chips.

Noter

Eksterne henvisninger 

 
  - open-source alternativ til den officielle server: http://www.nabaztag.com

Robotter
Rørklokker

Rørklokker er et musikinstrument i percussion-genren. Hver klokke er et rør i stål eller messing på 30-38 mm. i diameter. Klokkerne sidder i et stativ.

Rørklokker er blevet særligt populære gennem sangene Carol of the Bells og Mike Oldfields Tubular Bells (der er det engelske navn for instrumentet). 
De er dog mest brugt i Klassisk Musik.

Percussion
Silas Holst

Silas Victor Holst (født 20. februar 1983) er en dansk skuespiller, danser og sanger. Han har vundet Vild med dans tre gange med Sophie Fjellvang-Sølling i 2011, Sara Maria Franch-Mærkedahl i 2014 og Jakob Fauerby i 2019.

Karriere 
Efter at have danset størstedelen af sit liv vandt han i 2004 danmarksmesterskabet i latinamerikansk dans for professionelle. Han blev uddannet danselærer i 2005.

Silas Holst har haft danseroller ved mange danske teatre bl.a. Det Ny Teater, Fredericia Teater og Nørrebro Teater samt i Cirkusrevyen (2006, 2007).

Ved Dansk Melodi Grand Prix 2010 sang han sammen med Kat sangen "Come Come Run Away", der kvalificerede sig til semifinalen.

Silas Holst spillede Kenickie i Grease i Tivolis Koncertsal i 2012. Han spillede Danny Zuko i Grease i 2014 samme sted.

I 2018 spillede Silas Holst den ene af hovedrollerne, Ældste Kevin Price, i den danske produktion af Trey Parker og Matt Stones musical The Book of Mormon på Det Ny Teater.

I 2020 deltog Silas Holst, som dansekaptajn og dommer, i underholdningsprogrammet Den Vildeste Danser på TV2. Hans solist Olivia vandt programmet og fik dermed 100.000 kroner og titlen som Den Vildeste Danser.

Vild med dans 
I 2008 medvirkede han for første gang i programmet Vild med dans, hvor han dansede sammen med sangerinden Szhirley.
Holst fortsatte i programmet, og i året 2009 deltog han i sæson 6 dansede han i Vild med dans sammen med Malena Belafonte. I 2010 dansede han med skuespillerinden Laura Drasbæk. 

Han dansede med skiløberen Sophie Fjellvang-Sølling i 2011, hvor han og Fjellvang-Sølling også vandt. I 2012 dansede han med skuespiller Louise Mieritz. I 2013 holdt han en pause fra programmet, men vendte tilbage som partner til vejrvært Sara Maria Franch-Mærkedahl i 2014, som han vandt med. 

I 2019 deltager han i sæson 16, hvor han skal danse med Jakob Fauerby. Parret vandt sæsonen.

Silas Holst deltog i 2020 i sæson 17 af Vild med dans. Han dansede med skuespilleren Nukâka Coster-Waldau. Parret indtog tredjepladsen i konkurrencen.

I 2021 deltog han i sæson 18 af Vild med dans sammen med tv-værten Lise Rønne, hvor parret kom på andenpladsen.

Privat 
Han har tidligere dannet par med skuespilleren Thure Lindhardt.

Han har været gift med skuespiller Johannes Nymark (skilt i 2017) med hvem han har datteren Maggie My (f. 20. september 2014) og sønnen Bob Jones (f. 7. januar 2017).

Holst danner nu par med Nicolai Schwartz, der er tidligere Paradise Hotel-deltager og også har været med i Singleliv.

Filmografi 
 Dronningens corgi (2019)

Referencer

Eksterne henvisninger 
 
 Silas Holsts CV 

Dansere fra Danmark
Professionelle dansere i Vild med dans
Deltagere ved Dansk Melodi Grand Prix 2010
Jette Torp

Jette Torp (født Andersen 16. december 1964 på Frederiksberg) er en dansk sanger og entertainer. Hun er mor til skuespiller Sofie Torp.

Opvækst og karriere 
Som 5-årig flyttede hun og familien til Ry. Hun forsøgte sig efter gymnasiet med musikvidenskab ved Aarhus Universitet, men endte med at blive uddannet i almen musikpædagogik fra Det Jyske Musikkonservatorium i 1988. Hun blev kendt i en bredere offentlighed, da hun i 1992 medvirkede i Finn Nørbygaards show Biz. Året efter debuterede hun med sit eget show, men fortsatte også samarbejdet med Nørbygaard. Det resulterede i 1994 i showet Musik & Fis, der blev en stor succes. I 1994-1995 blev showet opført 170 gange over hele landet. Hun deltog i Dansk Melodi Grand Prix i 1997 med "Utopia". Sangen endte på andenpladsen.

Jette Torp udsendte sit debutalbum, Here I Am i 1998, der bl.a. indeholdt singlerne "Blowin' in the Wind" (oprindeligt af Bob Dylan) og "Every Time You Cry", der er en duet med Andrew Strong. Albummet var produceret af Jan Glæsel, og opnåede en førsteplads på hitlisten. Albummet modtog platin, og har solgt over 80.000 eksemplarer.

Hendes andet album, What If I Do udkom i september 1999. Albummet indeholder hovedsageligt nyskrevne numre. Mundharmonikaspilleren Toots Thielemans medvirker på sangen "You've Got That Smile Upon Your Face", som Jette Torp har skrevet i samarbejde med Jan Glæsel, der også har produceret. Albummet modtog guld og solgte 35.000 eksemplarer.

I 2004 blev hun nomineret til Årets danske country-album ved Danish Music Awards Folk for albumet Snowflakes In Fire.

I 2006 var hun dommer i Scenen er din, og i 2008 medvirkede hun i Vild med dans. I 2009 medvirkede Torp i The GoGo Show i Tivoli Friheden i Aarhus. Hun har også været holdkaptajn i tv-quizzen Charlie Quizzen på TV 2 Charlie.

Privat 

Jette Torp er søster til tv-værten og sangerinden Dorthe Andersen.

Torp blev gift med entertaineren Claus Pilgaard i december 2004, også kendt som Klaus Wunderhits eller blot Chili Klaus, som mest af alt er kendt for at spise utroligt stærk chili på internettet og TV. Parret valgte at gå fra hinanden i 2015 efter næsten 11 års ægteskab.

Diskografi 
 Here I Am (1998)
 What If I do (1999)
 New Tracks (2001)
 Snowflakes in Fire (2002)
 Past the Point of Rescue (2003)
 Close to You – 14 enestående Carpenters klassikere (2006)
 MikrofonSangerinde (2007)
 Der er ingenting i verden så stille som sne (2009)

Referencer

Eksterne henvisninger 
 Jette Torps hjemmeside

Sangere fra Danmark
Personer fra Frederiksberg
Deltagere ved Dansk Melodi Grand Prix 1997
The Fountain

The Fountain er en amerikansk film fra 2006, som blev instrueret af Darren Aronofsky. Filmen følger tre sammenflettede historier, der finder sted i conquistadorernes tid, i nutiden og i en fjern fremtid. Filmens hovedroller spilles af Hugh Jackman og Rachel Weisz, hvis romantiske forhold findes i alle tre tidsperioder. The Fountain berører emner som kærlighed og dødelighed. Den indeholder referencer til blandt andet Ungdommens kilde og Livets træ og gør i høj grad brug af billedsprog. Filmen er produceret af Warner Bros. Pictures og Regency Enterprises.

Filmen skulle oprindeligt indspilles i 2002 med et budget på 70 million dollar og med Brad Pitt og Cate Blanchett i hovedrollerne, men produktionen blev lukket da Pitt forlod projektet. Det lykkedes Aronofsky at genoplive det i 2005 med halvt budget. Instruktøren indarbejdede visuelle effekter ved brug af kun få computerskabte billeder, og der fokuseredes i stedet på optagelser fra makrofotografi.

Eksterne Henvisninger 

Amerikanske film fra 2006
Dramafilm fra USA
Romantiske film fra USA
Science fiction-film fra USA
Engelsksprogede film
Film instrueret af Darren Aronofsky
Anton Hannibald Olsen

Anton Hannibald Olsen er den danske oversættelse af børnebogen The Boy Who Would Not Go to School: Robert Francis Weatherbee  skrevet af den amerikanske forfatter Munro Leaf.
Oversat til dansk af Tage Taaning

Eksternt link 
Bogsøgning: 

Børnebøger
Oversættere fra Danmark
Skånemejerier

Skånemejerier er et svensk andelsmejeri med base i Skåne.

Virksomheden ejes af 650 mælkeleverandører og har produktionsanlæg i Malmö, Lunnarp og Kristianstad. I 2007 omsatte Skånemejerier for 2,8 mia. svenske kroner.

Danske Irma forhandler mælkeprodukter fra Skånemejerier.

Skånemejerier producerer blandt andet Herrgårdsost.

Eksterne henvisninger 
 Skånemejeriers hjemmeside

Fødevarevirksomheder fra Sverige
Louis Philippe de Bombelles

Louis Philippe de Bombelles (født 1. juli 1780 i Regensburg, død 7. juli 1843 i Wien) var greve og Østrigs diplomat i Danmark 1814-16. Han var gift med Ida de Bombelles, født Brun.

Han var født 1780 i Regensburg som søn af den franske adelsmand, markis Marc Marie de Bombelles (1744-1822) og baronesse Angelique Macaku, blev opdraget i Neapel og var en kort tid officer her, men indtrådte senere i det østrigske diplomati og blev 1804 attaché under Metternich i Berlin. 1813 var Bombelles chargé d'affaires i Berlin og 1814-16 gesandt i København, hvor han ægtede Ida Brun. Han forflyttedes derfra til Dresden, hvor hans hus blev et midtpunkt for byens selskabelige og særlig musikalske liv. 1819 deltog han i Karlsbad-kongressen og hævdede her strenge forholdsregler imod frihedsmændene; senere var han gesandt ved flere italienske hoffer og til sidst (1837) i Bern. Han døde 1843 i Wien.

Kilder 
 Salmonsens Konversationsleksikon

Grever fra Frankrig
Diplomater fra Østrig
Louis Philippe
Salmonsens
Personer fra Regensburg
BM Atlético Madrid

BM Atlético Madrid (tidligere BM Ciudad Real) er en tidligere spansk håndboldklub, der oprindeligt kom fra den spanske by Ciudad Real, men som flyttede til Madrid fra 2011/12, hvor de blev en del af Atletico Madrid. Klubben spillede i Liga ASOBAL, der er den øverste liga i Spanien. I juli 2013 lukkede klubben pga. økonomiske problemer, der blandt andet indebar en skattegæld, samt manglende sponsorindtægter og offentlig støtte.

Historie 
I 1981 blev der oprettet en klub i byen Ciudad Real, der hed Asociación Deportiva Cultural Caserío Vigón. I 1993 købte et andet hold fra Ciudad Real, Asociación Deportiva Cultural Ciudad Real, ADC Caserío Vigóns plads og omdøbte holdet til Balonmano Ciudad Real.

Trofæer 
 Liga ASOBAL: 4
 Vindere: 2003-04, 2006/2007, 2007/2008 og 2008/2009
 Vicemestre: 2002-03
 EHF Champions League:3
 Vindere: 2005-06, 2007-2008 og 2008/2009
 Nr. 2: 2004-05
 EHF Champions Trophy: 3
 Vindere: 2005, 2006 og 2008
 Copa del Rey: 2
 Vindere: 2002-03 and 2007-08
 Nr. 2: 2000-01, 2001-02, 2003-04 og 2005-06
 ASOBAL Cup: 5
 Vindere: 2003-04, 2004-05, 2005-06, 2006-07 and 2007-08
 Supercopa ASOBAL: 2
 Vindere: 2004-05, 2007-08
 Nr. 2: 2003-04
 City Cup
 Nr. 2: 1998-99
 Cup Winners' Cup: 2
 Vindere: 2001-02, 2002-03

Halinformation 
 Navn: Quijote Arena
 By: Ciudad Real
 Tilskuere: 5.200
 Adresse: Polígono Industrial Larache.

Danskere, der har spillet i klubben 
  Torsten Laen har tidligere spillet for klubben
  Claus Møller Jakobsen har tidligere spillet for klubben
  Nikolaj Markussen har tidligere spillet for klubben
  Christian Hjermind har tidligere spillet for klubben

Berømte trænere 
  Veselin Vujović
  Rafael López León

Berømte spillere 

  José Javier Hombrados
  Jordi Núñez
  Antonio Muñoz Villanueva
  Santiago Urdiales
  Angel Hermida
  Javier Valenzuela
  Xabier Mikel Rekondo
  Talant Dujshebaev
  Mirza Džomba
  Ólafur Stefánsson
  Iker Romero
  Julen Aguinagalde
  Petar Metličić
  Joan Cañellas

  Uroš Zorman
  Hussein Zaky
  Aleš Pajovič
  Gheorghe Covaciu
  Didier Dinart
  Jonas Källman
  David Davis
  Alberto Entrerríos
 / Siarhei Rutenka
  Kiril Lazarov
  Isaías Guardiola
  Mariusz Jurkiewicz
  Eric Gull
  Chema Rodríguez

  Luc Abalo
  Jérôme Fernandez
 / Rolando Uríos
  Senjanin Maglajlija
 / Julio Fis
  Sergey Pogorelov
 / Arpad Šterbik
  Viran Morros
  Mariusz Jurkiewicz
  Egor Evdokimov

Eksterne henvisninger 
 BM Ciudad Real  
 Documentacion para entrenadores de Balonmano  
 Revista digital de la Liga Asobal Balonmano

Noter 

Håndboldklubber fra Spanien
Sport i Madrid
Etableret i 1983
Ophørt i 2013
Marc Marie de Bombelles

Marc Marie, marquis de Bombelles (født 8. oktober 1744, død 5. marts 1822) var en fransk diplomat, officer og biskop. Han var gift med baronesse Angelique Macaku og var fader til Louis Philippe de Bombelles.

Bombelles var først officer, men gik siden over til diplomatiet og var 1780 gesandt ved den tyske Rigsdag i Regensburg, 1788 i Venedig. Han blev boende her 1790 efter at være afsat, idet han nægtede at aflægge ed på den nye franske forfatning, og blev brugt af Ludvig 16. af Frankrig i hemmelige ærinder, bl.a. til Danmark. 1792 fulgte Bombelles med den preussiske hær til Frankrig og mødte efter kampen ved Valmy Goethe, hvis bekendtskab han havde gjort i Venedig. Han bosatte sig senere i Schweiz og skrev her La France avant et depuis la revolution (1799). 1800 til 1803 var Bombelles general i Prinsen af Condés hær, blev derefter domherre i Breslau, og efter at være vendt tilbage til Frankrig 1814 blev han 1819 biskop i Amiens.

Kilder 
 Salmonsens Konversationsleksikon

Biskopper fra Frankrig
Markiser fra Frankrig
Marc Marie
Salmonsens
Diplomater fra Frankrig
Generaler fra Frankrig
Franskmænd i 1700-tallet
Franskmænd i 1800-tallet
Peder Mønsted

Peder Mørk Mønsted (10. december 1859 i Balle Mølle ved Grenaa – 20. juni 1941 i Fredensborg) var en dansk kunstmaler, der repræsenterede realismen. Han var kendt for sine talrige naturtro landskabsmalerier og raderinger.

Fra 1875 til 1879 studerede Mønsted ved Kunstakademiet med lærere som Andreas Fritz og Julius Exner, men forlod akademiet til fordel for P.S. Krøyers malerskole og siden et ophold i Paris, hvor han opsøgte William Bouguereau. I Bouguereaus atelier fik han uddybet sit kendskab til den internationale akademiske naturalisme, kendetegnet af en virtuos, skitsepræget penselteknik på de traditionelle landskabs- eller genremotiver.

Noter

Eksterne henvisninger 
 

 

Malere fra Danmark
Landskabsmalere
Danskere i 1800-tallet
Danskere i 1900-tallet
Personer fra Jylland
Penzjina

Penzjina (russisk: Пенжина) er en flod i Kamtjatka kraj i Rusland som munder ud i Penzjinskajabugten. Floden er 713 kilometer lang og har et afvandingsareal på 73.500 km². Floden har en middelvandføring på 680 m³/s. 

Floden udspringer fra Kolymabjergene og munder ud i Penzjinskajabugten ved det Okhotske Hav. Der er for øvrigt stor forskel på tidevandet i dette havområde og tidevandsbølgerne slår langt opover floden. Penzjina fryser til i november og bliver isfri igen i maj eller tidlig juni måned.

Floder i Kamtjatka kraj
Pauzjetka

Pauzjetka (russisk: Паужетка) er en flod syd på Kamtjatkahalvøen i Rusland med en længde på 25 kilometer.

Floden har sin kilde fra siden af vulkanen Kambalnyj og munder ud i Oziornaja.

Floder i Kamtjatka kraj
Passirio

Passirio (tysk Passer) er en 42,6 kilometer lang flod i det nordlige Italien og en af sidefloderne til Adige fra venstre. Hele floden ligger indenfor Sydtyrol og har sit udspring i Alperne ved en bjergovergang mellem Italien og Østrig ved navn Timmels Joch. 

Floden løber gennem dalen Passeier hvor den vigtigste landsby er St. Leonhard in Passeier. Floden munder ud i Adige ved Merano hvor den er et populært mål for kanopadling.

Eksterne henvisninger 
 Provinz.bz.it – Passirio på hjemmesiderne til provinsen Bolzano

Floder i Italien
Trentino-Alto Adige
Sydtyrol
Conrad Alexander Fabritius de Tengnagel (stiftamtmand)

Conrad Alexander Fabritius de Tengnagel (født 8. december 1836 i København, død 15. august 1926 i Sorø) var en dansk kammerherre og stiftamtmand.

Han var søn af bogtrykker Ludvig Fabritius de Tengnagel og hustru Sophie f. Trolle, blev student fra Roskilde Katedralskole 1855, cand.jur. 1864, assistent i Indenrigsministeriet 1870, fuldmægtig 1879, amtmand over Thisted Amt 1885-90 og stiftamtmand over Lolland-Falster Stift 1890-1903, formand i Administrationskommissionen for Grevskabet Knuthenborg 1890-1907 og Kommandør af 1. grad af Dannebrog og Dannebrogsmand.

Gift med Vilhelmine f. Sarauw.

Kilder 
 Kraks Blaa Bog 1910

Amtmænd fra Danmark
Conrad Alexander
Stiftamtmænd over Lolland-Falsters Stift
Personer fra København
Embedsmænd fra Danmark
Jurister fra Danmark
Danskere i 1800-tallet
Danskere i 1900-tallet
Kommandører af 1. grad af Dannebrog
Kammerherrer fra Danmark
Personer i Kraks Blå Bog (afdøde)
Partizanskaja

Partizanskaja (, ) er en flod syd i Primorskij kraj i Rusland. Floden er 142 km lang og har et afvandingsareal på 4.140 km².

Floden har sin kilde ud fra sydsiden af Sikhote-Alin-bjergene og munder ud i Nakhodkabugten i Det Japanske Hav nær byen Nakhodka. Andre byer langs floden er Partizánske.

Partizanskaja har flere bifloder. De største er Tigrovaja (), der er 53 km lang, og Melniki (), der er 38 km lang.

Partizanskaja hed frem til 1972 Suchan.

Referencer

Eksterne henvisninger 

Floder i Primorskij kraj
Parsęta

Parsęta (tysk Persante) er en flod i det nordvestlige Polen som munder direkte ud i Østersøen. Floden har en længde på 132 kilometer og et afvandingsareal på 3151 km².

Byer langs floden 
 Białogard
 Kołobrzeg
 Karlino

Floder i Polen
Peleaga

Peleaga er den højeste bjergtop i Retezatbjergene i Rumænien og er en del af de Transsylvanske Alper. Bjerget har en højde på 2509 meter over havet og er af de højeste i Rumænien. Andre toppe i massivet er Păpuşa (Varful Păpuşa) og Retezat (Vârful Retezat).

Ekstern henvisning 
 Jiuvalley.com – Kort over Retezat

Bjerge i Rumænien
Sydkarpaterne
Landkreis Landsberg am Lech

Landkreis Landsberg am Lech (eller : Landkreis Landsberg a.Lech) er en landkreis i regierungsbezirk Oberbayern i  den tyske delstat Bayern. Nabokreise er mod nord Landkreis Aichach-Friedberg i Regierungsbezirk Schwaben, i nordøst Landkreis Fürstenfeldbruck, mod øst Landkreis Starnberg, mod syd Landkreis Weilheim-Schongau og mod vest  de schwäbiske landkreise Ostallgäu og Augsburg.

Geografi 
Landkreisen  ligger i den vestlige del af  Oberbayern ved grænsen til Schwaben og omfatter 31 kommuner, med et samlet areal på 804 km². Området er præget af floden Lech med sine talrige opstemninger, Ammersee, de sydlige landkommuner, der når ned til Alpenvorland, og den ved  Romantische Straße liggende administrationsby Landsberg am Lech. Det lavest punkt i kreisen ligger i 525 meters højde ved Unterbergen, og det højeste med 805 moh. ligger i  Stellerwald ved Schwabsoien.

Byer og kommuner 
Kreisen havde   indbyggere pr.

Eksterne henvisninger
Apfeldorf

Apfeldorf er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Reichling.

Geografi 
Apfeldorf ligger mellem Landsberg, Schongau og Weilheim ved floden Lech i et område, der kaldes Lechrain.

I kommunen Apfeldorf ligger landsbyerne Apfeldorfhausen, Grubmühle, Klaft, Oberapfeldorf, Rauhenlechsberg, Unterapfeldorf og Wies. Indtil 1972 hørte Apfeldorf til Landkreis Schongau.

Eksterne henvisninger
Nikolaj Valujev

Nikolaj Sergejevitj Valujev (russisk: Никола́й Серге́евич Валу́ев) (født 21. august 1973) er en russisk bokser, som vandt World Boxing Association titel i 17. december 2005 ved at slå amerikanske John Ruiz. Siden har han forsvaret titelen fire gange. 14. april, 2007, tabte han sin titel til Ruslan Tjagaev, hvilket blev afgjort ved afstemning. Han genvandt sin WBA titel 30. august 2008. Han kaldes "The Beast From The East" (Bæstet fra Østen), når han skal promotes til boksekampe.

Referencer 

 Valuev interview 
 Valuev interview
 Tysk: Personlig side fra sin promoter
 Russisk: Officiel personlig side  – Engelsk 
 Boxing-Encyclopedia

Boksere fra Rusland
Nicolai Basse

Nicolai Basse (født før 1738 og død efter 1742) var en dansk bygmester og arkitekt i rokokotiden. 

Basse var sandsynligvis virksom som murermester i København og Helsingør. Han fik i 1738 overdraget tilsynet med opførelsen af den af Philip de Lange projekterede Hovedmagasinbygning på Gammelholm og kaldtes da udtrykkelig "bygmester". Han opførte 1740 Øresunds Toldkammer i Helsingør (nedrevet 1857) efter egne tegninger (gengivet i Den Danske Vitruvius), og dette værk godtgør, at Basse var en habil og ganske velskolet arkitekt – ikke mindst, eftersom han vandt over Nicolai Eigtved og Philip de Lange, der begge havde givet forslag til toldkammeret. Sandsynligvis kan et og andet rokokohus i Helsingør tillægges ham.

Kilder

Eksterne lænker 
 Weilbachs Kunstnerleksikon 1947

Arkitekter fra Danmark
Rokokoarkitekter
Danskere i 1700-tallet